**Kúpna zmluva**

Uzatvorená podľa § 409 Obchodného zákonníka medzi

**Predávajúci:**

Obchodné meno:

Sídlo:

Zastúpený:

Zapísaný:

IČO:

DIČ:
IČ DPH:

Mobil:

e-mail:

číslo účtu:

(ďalej len „Predávajúci“)

a

**Kupujúci:**

Mesto Senec

so sídlom: Mierové námestie 8, 903 01 Senec

IČO: 00 305 065

DIČ: 2020662237

Zastúpená:

Mobil:

e-mail:

číslo účtu:

(ďalej len „Kupujúci“)

**Článok I.
Predmet zmluvy a jeho špecifikácia**

1. Predávajúci sa zaväzuje, že kupujúcemu dodá a odovzdá tovar, ktorý je špecifikovaný v Prílohe č.1, ktorá je neoddeliteľnou súčasťou zmluvy a kupujúci sa zaväzuje, že tento tovar prevezme a zaplatí zaň dohodnutú cenu. Tovar musí byť nový a nepoužívaný a nesmú sa na neho vzťahovať práva tretej strany.

**Článok II.
Termín plnenia predmetu zmluvy**

1. Termín plnenia predmetu zmluvy je najneskôr do 60 dní odo dňa nadobudnutia účinnosti tejto zmluvy

**Článok III.
Miesto a spôsob prevzatia predmetu zmluvy**

1. Miestom dodania predmetu zmluvy je MŠ Kysucká, Senec.
2. Predmet zmluvy prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.
3. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet kúpy vzťahujú (najmä však, návod na obsluhu v slovenskom alebo českom jazyku), vykonať montáž zariadení a dopravu.

**Článok IV.
Kúpna cena a platobné podmienky**

 1. Zmluvné strany sa dohodli na kúpnej cene, ktorá je

Cena bez DPH...................

Výška DPH ......................

Cena s DPH ......................

1. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len zdôvodu zmien sadzby dane podľa daňových zákonov Slovenskej republiky. Podrobná špecifikácia ceny je uvedená v prílohe č. 1tejto zmluvy.
2. Cena je splatná po prevzatí predmetu zmluvy na základe faktúry predávajúceho. Celá suma bude uhradená do 60 dní po vystavení faktúry.
3. Splatnosť faktúry dojednali zmluvné strany na 60 dní od vystavenia faktúry. Ak faktúra neobsahuje všetky náležitosti daňového dokladu, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.
4. Faktúra bude obsahovať náležitosti v zmysle zákona č. 431/2002 Z.z. o účtovníctve v platnom znení a ostatných platných právnych predpisov SR v čase uzatvárania tejto kúpnej zmluvy, t.j. bude slúžiť ako daňový doklad. Faktúra musí obsahovať najmä:

a)  číslo faktúry;

b)  obchodné meno a sídlo kupujúceho;

c)  obchodné meno a sídlo predávajúceho;

d)  lehota splatnosti faktúry;

e)  číslo a názov kúpnej zmluvy;

f)  názovaadresabankypredávajúceho;

g)  číslo účtu predávajúceho v tvare IBAN;

h)  suma požadovaná na platbu v EUR zaokrúhlená na dve desatinné miesta;

i)  náležitosti pre účely DPH (sadzba DPH, DIČ a kurz NBS pre prepočet inej meny na EUR);

j)  podpiszodpovednejosobyzapredávajúceho;

1. Prílohou faktúry musí byť preberací protokol podpísaný oboma zmluvnými stranami.

**Článok V.**

**Odstúpenie od zmluvy**

* 1. Zmluvné strany sa dohodli, že Kupujúci má právo jednostranne odstúpiť od tejto kúpnej zmluvy kedykoľvek a to bez udania akéhokoľvek dôvodu.

**Článok VI.**

**Záruka a servis**

1. Predávajúci preberá záruku za akosť tovaru špecifikovaného podľa Článku I. tejto zmluvy. Na tovar sa poskytuje záruka 24 mesiacov. Záruka začína plynúť odo dňa podpisu preberacieho protokolu.
2. Počas záručnej doby je kupujúci povinný podať predávajúcemu správu o vadách (reklamácia) bez zbytočného odkladu po tom, čo vadu zistil. Tento úkon sa považuje za splnený telefonickým a písomným nahlásením do 24 hodín od zistenia vady kupujúcim s uvedením podrobného popisu zistenej vady, miesta, kde sa predmet kúpy nachádza a čo žiada kupujúci.
3. Predávajúci je povinný začať konať vo veci odstránenia nahlásených vád kupujúcim bezodkladne po ich písomnom a telefonickom nahlásení. Predávajúci je povinný zrealizovať servisný zásah a to najneskôr do 24 hodín od telefonického alebo písomného nahlásenia vady kupujúcim, ak sa zmluvné strany s prihliadnutím na povahu vady nedohodnú inak.

**Článok VII.**

**Zaškolenie kupujúceho**

1. Predávajúci sa zaväzuje pri dodaní a odovzdaní predmetu zmluvy kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti oň.

**Článok VIII.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu o takej udalosti vyššej moci.

**Článok IX.**

**Náhrada škody**

1. Pri uplatňovaní náhrady škody platia ustanovenia § 373 a nasl. ObZ.

**Článok X.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy, alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XI.**

**Osobitné podmienky**

1. Vlastnícke právo k predmetu tejto kúpnej zmluvy prechádza z predávajúceho na kupujúceho dňom zaplatenia celej kúpnej ceny podľa článku IV., bod 1 tejto kúpnej zmluvy.
2. Predávajúci svojím podpisom na tejto zmluve potvrdzuje, že má oprávnenie na montáž a inštaláciu plynových a elektrických zariadení, ktoré sú predmetom tejto zmluvy.

**Článok XII.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami ObZ.
2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
4. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.
5. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po jej zverejnení.
6. Neoddeliteľnou súčasťou tejto kúpnej zmluvy je

Príloha č. 1 – Špecifikácia predmetu kúpnej zmluvy vypracovaná predávajúcim s rozpisom jednotlivých položiek – rozpočet

V ....................., dňa ........................

............................................ ..................................................

Kupujúci Predávajúci